
ОБЩИНСКИ СЪВЕТ - ВИДИН

Видин  3700, пл. “Бдинци” №2, тел.: 094/609409, тел./факс: 094/601159

e-mail: obs_vidin@mail.bg 

РЕШЕНИЕ № 209
Взето с Протокол № 8/17.09.2026 год.
ОТНОСНО: Предложение №ПО-01-04-202/14.09.26г. от д-р Цветан Ценков – Кмет на Община Видин, относно проект на Наредба за изменение и допълнение на Наредбата на община Видин за условията и реда за разпореждане, управление и ползване на спортни обекти и съоръжения – общинска собственост.
На основание чл.17, ал.1, т.10, чл.21, ал.1, т.8, т.23 и ал.2 от Закона за местно самоуправление и местна администрация и чл.103, ал.1, чл.106, изречение „първо“ от Закона за физическото възпитание и спорта в съответствие с чл.26, ал.3 и ал. 4 и чл.28, ал.2 от Закона за нормативните актове и във връзка с чл. 75, чл.76, ал.3, чл.77 и чл.79 от Административнопроцесуалния кодекс,
Общински съвет - Видин

Р Е Ш И:

1. Общински съвет - Видин приема Наредбата за изменение и допълнение на Наредбата на община Видин за условията и реда за разпореждане, управление и ползване на спортни обекти и съоръжения – общинска собственост, както следва:
Глава първа „Общи положения“
§1. Създава се нова алинея 3 към чл.2 със следния текст: „По изключение общинските спортни обекти и съоръжения, могат да се ползват за културни и други нужди и прояви с обществен характер, ако с това не се нарушава общата спортна дейност и няма да се нанесат вреди на спортните обекти и съоръжения“.

Глава втора

Раздел втори „Безвъзмездно предоставяне на използването на спортни имоти – общинска собственост“
§2. Изменя се чл.13, ал.2, т.11 от Наредбата, като текстът: „да са развивали активна спортна дейност поне една година преди кандидатстването“ се заменя със следния текст: „Да са развивали активна спортна дейност поне 5 (пет) години преди кандидатстването“. 
Преходните и заключителните разпоредби

Създават се нови параграфи.

§3. Нов Параграф 4 със следния текст: „Заварените към влизането в сила на Наредбата за изменение и допълнение на Наредбата на община Видин за условията и реда за разпореждане, управление и ползване на спортни обекти и съоръжения – общинска собственост осъществяват дейността си по смисъла на Наредбата“.

1.В параграф 4 се създава нова ал.1 със следния текст: Чл.13, ал.2, т.11 се прилага след влизането на Наредбата за изменение и допълнение на Наредбата на община Видин за условията и реда за разпореждане, управление и ползване на спортни обекти и съоръжения – общинска собственост с Решение на Общински съвет-Видин.
§4. Нов Параграф 5 със следния текст: Наредбата за изменение и допълнение на  община Видин за условията и реда за разпореждане, управление и ползване на спортни обекти и съоръжения – общинска собственост е приета с решение № 209, взето с протокол №  8/17.09.2026 г. на Общински съвет-Видин и влиза в сила от деня на разгласяването й чрез обявяване на интернет страницата на Общински съвет-Видин, на основание на чл.37, ал.3 от Закона за нормативните актове, чл.78, ал.3 от Административнопроцесуалния кодекс, чл.22, ал.2 от ЗМСМА“.

  2.  Общински съвет - Видин възлага на кмета осъществяването на всички процедури, свързани с правилното и законосъобразно изпълнение на решението.

Приложение: Наредба за изменение и допълнение на Наредбата на община Видин за условията и реда за разпореждане, управление и ползване на спортни обекти и съоръжения – общинска собственост.
МОТИВИ: Общински съвет – Видин счита за законосъобразно и целесъобразно приемането на този поднормативен акт, с което се изпълняват законовите разпоредби и нормативни актове – чл.17, ал.1, т.10, чл.21, ал.1, т.8, т.23 и ал.2 от Закона за местното самоуправление и местната администрация и във връзка с чл.103, ал.1, чл.106, изречение „първо“ от Закона за физическото възпитание и спорта в съответствие с чл.26, ал.3 и ал. 4 и чл.28, ал.2 от Закона за нормативните актове и във връзка с чл. 75, чл.76, ал.3, чл.77 и чл.79 от Административнопроцесуалния кодекс.
Приемането на Наредбата за изменение и допълнение на Наредбата на община Видин за условията и реда за разпореждане, управление и ползване на спортни обекти и съоръжения – общинска собственост засяга голям обществен интерес. С приемането й се цели постигане на публичност и прозрачност, създаване на  ясни правила и процедури при предоставянето за ползване на спортната база и ще се гарантира прозрачността на процеса. Предлаганият ред за предоставяне на ползването на спортните обекти и съоръжения се очаква да подобри управлението на спортната база и да осигури нейната модернизация и ефективно поддържане.
Председател на Общински съвет – Видин

Светослав Славчев
